નવી દિલ્હી : વડાપ્રધાન નરેન્દ્ર મોદીએ વડાપ્રધાન ગ્રામીણ વિકાસ ફેલોશિપ (પીએમઆરડીએફ) હેઠળ અલગ અલગ જિલ્લાઓમાં કામ કરી રહેલા ફેલો સાથે મુલાકાત કરી હતી. મોદીએ સ્કીમ હેઠળ કામ કરી રહેલા 200થી વધારે યુવાનો સાથે મુલાકાત કરી હતી. મોદીએ વડાપ્રધાન ગ્રામીણ વિકાસ ફેલોને વધારે સુધારવા માટે ટિપ્પણીઓ અને સલાહ સુચનાઓ માંગી હતી. તેઓએ તે ભાગીદારોનાં પણ વખાણ કર્યા હતા જેઓ સહકર્મચારીઓ અને પરિવારનાં દબાણને સહન કરીને દેશનાં ગ્રામીણો અને પછાત ક્ષેત્રોમાં સમર્પણ અને ભક્તિની સાથે કામ કરી રહ્યા છે.